كورونا (شركه)

كورونا هيا شركة مصرية اتأسست سنة 1919 اسسها "تومى خريستو" كأول شركة لإنتاج الحلويات والشوكولاتة بالاسواق المصريه (مصنع شوكلاته رويال المصرى).

لكن بعد ثورة 23 يوليه اتأممت الشركة فى سنة 1963 واتغيير اسمها الى شركة الإسكندرية للحلويات والشوكولاتة وبقيت ملك للقطاع العام فى مصر. و فى سنة 2000 اتخصصت مره تانيه فقام بشراءها المهندس/ سامى سعد "مجموعة شركات سونيد. "

 منتجات الشركه 
 شوكولاتة روكيت
 كاكاو
 بسكويت بيمبو
 انواع البسكويت المختلفة
 الويفر
 البونبون (نادلر)
 اللبان (هيرو)
 الشربات
 الجيلى
 تاريخ 
فى سنة 1919 اتأسست شركه رويال للشيكولاتة «كورونا» بسجل تجارى رقم 537 فى مدينة الإسماعيلية. لمالكها «تومى خريستو و إيفن جيبور» يونانى مقيم فى مدينة الإسكندرية من مواليد سنة 1891.  بعد كده تم نقل مقر المصنع الى الاسكندريه شارع باولينو بمنطقه محرم بك، و فى ثلاثينات القرن الماضى تم نقل مقر كورونا لموقعها الحالى فى شارع قناه المحموديه. و كانت البدايه على مساحه ارض صغيره بعدين توسعت بشراء اراضى مجاوره فى 1940 .

خريستو كان ابن ايفانجليست خريستو رجل اعمال يونانى مقيم ف الاسكندريه.

وقريب منه قام يونانى تانى «بولين موريس نادلر» بإقامة مصنع للحلويات ولكنه تخصص فى إنتاج بونبونى .

نقا تومى العاملين بعنايه فائقه ، لأن الماكينات اللى استوردها من  اوروبا لتحضير عجينة الشيكولاته تحتاج لمهاره ، فكانت البدايه بعدد قليل من اليونانيين والمصريين، و كان خريستو يؤمن بأن سعادتهم شرط مهم لصناعة الشيكولاتة.  كان يعتقد أن عجينة الشيكولاتة حساسه اوى تلقط مزاج اللى يعملها.

كان تومى بيعامل الموظفين وعمال كورونا بكرم شديد فى الرواتب والعلاوات لتشجيعهم و حثهم علا الشغل. فكان يوزع علا الموظفين و العمال وعيلاتهم صناديق كبيره فيها كل منتجات كورونا فى بداية كل سنه.

مصنع الشيكولاتة كان يعد 1 نوعه ليس فى مصرلكن فى منطقة الشرق الأوسط. و أنشأ تومى  قرب  المصنع ملعب لكرة قدم «ملعب رويال». كان يذهب ليه العاملون للعب هناك. كانت المنطقة بيها كتير من الغزال البرى. وقت و فى واحده من الماتشات اصطدمت الكرة ب واحده من الغزلان فماتت.

كان «خريستو تومى» حاضر الماتش. اتأثر بشدة لموت الغزاله. فقام بإعلان صورتها العلامة التجارية للمصنع. كما أنه أنشأ تمثالا ليها فى مدخل الشركة. ووضع صورتها على أغلفة الشيكولاتة.

أنتجت الشركة بسكويت بيمبو وبسكويت كورونا وشوكولاتة روكت بالمستكة وشيكولاتة كورونا. لأن خريستو رجل أعمال فى الأساس، قرر مع نشأة وازدهار صناعة السينما فى مصر إنشاء دارين للعرض أطلق على الأولى اسم سينما رويال، وعلى التانيه اسم سينما ستراند. كان يمنح عمال مصنعه تذاكر مجانية لهم ولأفراد عائلاتهم.

لاكن لم بيستمر الحال على ما هو عليه. تم تأميم شركة كورونا فى 1963 بقرار رئاسى رقم (72) من جمال عبدالناصر. بقت قطاع عام. أسندت إدارة الشركة لاللواء على نقطة.

الصدمة جعلت خريستو يرحل ليستقر فى سويسرا، أما شقيقه (ديمى) فمات و أوصى بدفنه فى الإسكندرية. مع قرار التأميم تم ضم شركة «بولين موريس نادلر» للحلويات لمصنع شيكولاتة كورونا.

 اتباع شركه كورونا الى مجموعه سامى سعد سنه 2000 . تم خصخصة الشركة بعد ما انهارت تمام وانمحت علامتها التجارية. بدأنا مرة تانيه نرى منتجات كورونا فى الأسواق. بعد ما اختفت لفترة طويلة.

 مصادر 

 نبذه عن الشركه  

تصنيف:شركات مصريه
تصنيف:اكل
تصنيف:حلويات